Meddelelsesbogen på Basen

# Formålet med meddelelsesbogen:

Med udfasningen af elevplanerne blev det politisk besluttet, at alle elever fremover skulle have en meddelelsesbog.

Meddelelsesbogen er et værktøj som skal understøtte dialogen mellem skole og hjem om elevens faglige og alsidige udvikling. Den skal sikre, at både elev, forældre og skole ved, hvad der er de væsentligste fokuspunkter og heraf følgende indsatser i elevens faglige og alsidige udvikling.

På Basen beskriver vi i forvejen indsatser og lignende og sætter SMARTE mål i månedsstatus, statusrapport osv. og meddelelsesbogen skal derfor supplere den øvrige dialog og i særlig grad sikre, at vi også får beskrevet det faglige, herunder elevens niveau, progression og særlige fokusområder.

# Krav til meddelelsesbogen:

På Basen har vi valgt, at alle fag beskrives i meddelelsesbogen og der er derfor krav om, at alle faglærere skriver i meddelelsesbogen.

Faglærerne skal minimum 2 gange om året opstille 2-3 faglige fokuspunkter for de enkelte elever og beskrive disse i meddelelsesbogen. Der skal ligeledes evalueres på de foregående mål.

Fag- eller støttelærer skal jævnligt dokumentere det daglige faglige arbejde. Der skal laves lokale aftaler på den enkelte afdeling omkring hvem der har ansvaret og hvornår der dokumenteres.

# Rammer for meddelelsesbogen:

Meddelelsesbogen er digital og tilgås under ”Registrering” i Intra som en del af elevens log.

Husk altid at krydse af, at forældre modtager beskeden når der skrives i meddelelsesbogen.

Meddelelsesbogen er altid tilgængelig for forældre og elev og følger eleven hvis denne skifter til anden skole.

# Indhold i meddelelsesbogen:

I meddelelsesbogen beskriver faglæreren minimum to gange om året, elevens faglige udvikling på baggrund af de foregående fokusområder og opstiller 2-3 nye fokusområder for eleven for den kommende periode.

Fokusområder kan både være individuelle og fælles for flere elever.

Et fokusområde indeholder som udgangspunkt:

* Beskrivelse af fokusområdet
* Beskrivelse af Basens indsats i forhold til fokusområdet og evt. indgåede aftaler
* Beskrivelse af hvordan forældre eller andre kan støtte elevens og Basens arbejde med fokusområdet
* En tidshorisont for arbejdet med fokusområdet

Fag- eller støttelærer beskriver jævnligt det daglige arbejde i faget. Dette skal gerne være meget praksisnært og konkret og kan både gøres via tekst, billeder, videoer eller lignende.

Herudover kan der skrives i meddelelsesbogen når det skønnes relevant og der kan deles information om fagligt indhold, aftaler, succesoplevelser, udfordringer og lignende.

I meddelelsesbogen kan der også indsættes resultater og beskrivelser af arbejdsindsats fra Nationale overgangstest, terminsprøver og lign.

### Særligt For elever i 7.-10. klasse:

Minimum to gange om året i oktober og april måned skal der for elever i 7.-10. klasse, dokumenteres i meddelelsesbogen, hvordan der arbejdes med elevens vej efter Basen. Herunder overvejelser om videre uddannelse, elevens ønsker, brobygning, virksomhedsbesøg, praktik og lignende der er aftalt, gennemført eller forsøgt gennemført, samt beskrivelser af overvejelser og processer for hvordan eleven klargøres til videre uddannelse.

# Skabeloner der kan benyttes i meddelelsesbogen:

Herunder ses tre skabeloner der kan indsættes i meddelelsesbogen for at strukturere arbejdet.

Det er frivilligt at benytte skabelonerne og de skal derfor ses som inspiration.

### Skabelon til at beskrive fokusområder i fagene:

|  |  |
| --- | --- |
| **Fag:** | **Fokusområde:** |
|  |  |
| **Basens indsats:** | |
|  | |
| **Forældre eller andres indsats med at støtte op om arbejdet med fokusområdet:** | |
|  | |
| **Tidshorisont for arbejdet med fokusområdet:** | |
|  | |

### Skabelon til at beskrive elevens status i fagene:

|  |  |
| --- | --- |
| **Fag:** | **Forløb:** |
|  |  |
| **Faglige mål for forløbet:** | |
|  | |
| **Elevens arbejdsindsats i forløbet:** | |
|  | |
| **Elevens styrker/kompetencer i forløbet:** | |
|  | |
| **Elevens udfordringer/udviklingsområder i forløbet:** | |
|  | |

### Skabelon til at beskrive arbejdet med elever i 7.-10. klasses videre vej efter Basen:

|  |
| --- |
| **Elevens ønsker til videre uddannelse:** |
|  |
| **Elevens udviklingspunkter:** |
|  |
| **Vejledningsindsatser:** |
|  |
| **Brobygning, virksomhedsbesøg, praktik og lignende:** |
|  |
| **Arbejdet med at klargøre eleven til videre uddannelse:** |
|  |